جمهور باشقانی رجب طیب اردوغان کابینه ییغینجاغیندان سونرا آچیقلاما وئریب.
"آغ دنیزیندکی بوتون اؤلکه‌لر بیر آرایا گه‌له‌ین. هر کس اوچون مقبول و هر کسین حقوق‌لارینی قورویان بیر یول تاپاغین". جمهور باشقانی رجب طیب اردوغان بونو کابینه ییغینجاغیندان سونرا وئردیگی آچیقلامادا دئییب. اردوغان تورکیه-‌نین دوغو آغ دنیزیندکی ضدیت‌لرین دیالوق یولو ایله و عدالتین اساس گؤتورولدوگو زمینده حلینه هر زامان حاضیر اولدوغونو بیلدیریب. جمهور باشقانی اردوغان دئییب: "تورکیه-‌نین هئچ کسین قانونی حاقیندا، تورپاغیندا، دنیزینده گؤزو یوخ‌دور. تورکیه-نی ساحل‌لرینه حبس ائتمه تشببوس‌لرینی اصلا قبول ائتمریک. بیز دئییریک کی، گلین آغ دنیزیندکی اؤلکه‌لر اولا‌راق بیر اولاغین. هر کسین حقوق‌لارینی قورویان بیر یول تاپاغین. بو مسئله ده ساغلام دوشونجه حاکم اولانادک تورکیه اولا‌راق ساحه‌ده و دیپلوماسی  ساحه سینده اؤز پلان‌لاریمیزین تطبیقینی ده داوام ائتدیرجییک".
